जर्मन खगोलविद सर विलियम हर्शेल, जो बाद में इंग्लैंड में स्थायी रूप से बस गए, ने वर्ष १७७४ में स्वयं अपनीं दूरबीनें निर्मित की एवं अपने सम्पूर्ण जीवन को खगोलीय शोधकार्यों के लिए समर्पित कर दी। वर्ष १७८१ में हर्शेल ने अपनी दूरबीनों की सहायता से सौरमंडल के सातवें ग्रह यूरेनस की खोज की। इसके अतिरिक्त हर्शेल ने हमारी आकाशगंगा ‘दुग्धमेखला’ का पहली बार दूरबीन की सहायता से विस्तृत अध्ययन किया।